Ջուդ Բելինգեմ

**Ջուդ Վիկտոր Ուիլյամ Բելինգեմ** (, ), անգլիացի ֆուտբոլիստ, «Ռեալ Մադրիդ» ակումբի կիսապաշտպան, Եվրոպայի փոխչեմպիոն։

## Ակումբային կարիերա
### Բիրմինգեմ Սիթի
Բելինգեմը «Բիրմինգհեմ Սիթի» ակադեմիային է միացել 8 տարեկան հասակում։ Նորամուտը հիմնական թիմում նշել է 2019 թվականի օգոստոսի 6-ին անգլիական լիգայի գավաթի խաղում։ 16 տարեկան և 38 օրական ֆուտբոլիստը դարձել է ակումբի պատմության մեջ ամենաերիտասարդ խաղացողը։ Օգոստոսի 31-ին «Սթոք Սիթիի» դեմ խաղում Ջուդը գոլ է խփել և դարձել ակումբի պատմության ամենաերիտասարդ գոլի հեղինակը։

Աստիճանաբար ֆուտբոլիստը դարձել է մեկնարկային կազմի խաղացող և օգնել իր ակումբին պահպանել իր տեղը Անգլիայի ֆուտբոլային լիգայի առաջնությունում։ Ընդհանուր առմամբ Բելինգեմը անգլիական ակումբի կազմում անցկացրել է 44 հանդիպում, որոնցում դարձել է 4 գոլի հեղինակ։

### «Դորտմունդի Բորուսիա»
2019/20 մրցաշրջանի կեսին Դորտմունդի «Բորուսիան», անգլիական «Չելսի» և «Մանչեսթեր Յունայթեդ» ակումբները հայտարարել են իրենց հետաքրքրությունը ֆուտբոլիստի նկատմամբ։ Կարմիր Սատանաների նախկին մարզիչ Ալեքս Ֆերգյուսոնը նույնիսկ Բելինգեմին շրջայց է կատարել Կարինգթոնում գտնվող Թրաֆորդի ուսումնական կենտրոն։ Այնուամենայնիվ, հուլիսի 20-ին ֆուտբոլիստը 23 միլիոն եվրոյի դիմաց տեղափոխվել է դորտմունդյան ակումբ և դարձել ֆուտբոլի պատմության մեջ ամենաթանկ 17-ամյա ֆուտբոլիստը։ Բելինգեմը վերցրել է 22 համարի մարզաշապիկը, որի տակ խաղում էր «Բիրմինգհեմում»։

Նա իր նորամուտը նշել է 2020 թվականի սեպտեմբերի 14-ին Գերմանիայի գավաթի խաղարկության ժամանակ՝ դորտմունդյան ակումբի կողմից խաղալով «Դուիսբուրգ» ակումբի դեմ։ Նույն խաղում բացել է հաշիվը։ Բելինգեմը դարձել է ակումբի պատմության ամենաերիտասարդ ռմբարկուն՝ 17 տարեկան և 77 օրական, 5 օր անց՝ սեպտեմբերի 19-ին «Բորուսիա Մյոնխենգլադբախի» դեմ խաղում դարձել է գոլի հեղինակ։

Բելինգեմը սեպտեմբերին Բունդեսլիգայում ճանաչվել է «ամսվա նորեկ»։ Նա Չեմպիոնների լիգայում իր նորամուտը նշել է հոկտեմբերի 20-ին՝ դառնալով մրցաշարի պատմության մեջ ամենաերիտասարդ անգլիացին՝ 17 տարեկանում և 117 օրական։ 2021 թվականի ապրիլի 14-ին նա խփել է իր առաջին գոլն այդ մրցաշարում՝ հաշիվ բացելով «Մանչեսթեր Սիթիի» հետ քառորդ եզրափակչի առաջին խաղում։ Մայիսի 13-ին նա նվաճել է Գերմանիայի գավաթը։ Ակումբը եզրափակչում 4-1 հաշվով հաղթել է «ՌԲ Լայպցիգին»։ Բելինգեմն ընդգրկվել էր մեկնարկային կազմում, 25-րդ րոպեին դեղին քարտ է ստացել, իսկ ընդմիջմանը փոխարինվել։ Դա եղել է իր առաջին գավաթը մեծահասակների կարիերայում։ 
Հանդես է եկել Անգլիայի երիտասարդական հավաքականներում, եղել է մինչև 15, 16 և 17 տարեկանների հավաքականների ավագը։
2019 թվականին Անգլիայի Մ 17 հավաքականի կազմում նա մասնակցել է «Syrenka Cup» գավաթի ընկերական մրցաշարին, Բելինգեմի թիմը նվաճել է գավաթը, իսկ ինքը՝ Բելինգեմը ճանաչվել է մրցաշարի լավագույն խաղացողը։

## Ազգային հավաքական
Բելինգեմը խաղացել է Անգլիայի երիտասարդական հավաքականներում, եղել է մինչև 15, 16 և 17 տարեկան հավաքականների ավագ։

2019 թվականին Անգլիայի Մ 17 հավաքականի կազմում նա մասնակցել է «Syrenka Cup» գավաթի ընկերական մրցաշարին, որը նվաճեց իր թիմը, իսկ ինքը՝ Բելինգհեմը, ճանաչվել է մրցաշարի լավագույն խաղացող։

2020 թվականի նոյեմբերի 10-ին առաջին անգամ հրավիրվել է Անգլիայի հիմնական հավաքական։ Նոյեմբերի 13-ին Իռլանդիայի դեմ խաղում նա նշել է նորամուտը։ Բելինգեմը 73-րդ րոպեին փոխարինել է Մեյսոն Մաունտին։

2021 թվականին ընդգրկվել է Անգլիայի հավաքականի կազմում՝ Եվրոպայի առաջնությանը մասնակցելու համար։ Խորվաթիայի դեմ խմբային փուլի առաջին խաղում նա փոխարինման է դուրս եկել 82-րդ րոպեին և ճանաչվել պատմության մեջ ամենաերիտասարդ ֆուտբոլիստը՝ 17 տարեկան և 349 օրական։ Վեց օր անց այդ ռեկորդը գերազանցել է Լեհաստանի ֆուտբոլի ազգային հավաքականի խաղացող Կացպեր Կոզլովսկին, որը նորամուտը նշել էր 17 տարեկան հասակում Եվրոպայի առաջնության ժամանակ։

Ընդհանուր առմամբ Բելինգեմը մրցաշարում անցկացրեց 3 հանդիպում և թիմի հետ նվաճել արծաթե մեդալ։

## Ֆուտբոլից դուրս

2024 թվականի մայիսին Բելինգեմը պայմանագիր կնքեց Lucozade սպորտային ըմպելիքներ արտադրող ապրանքանիշի հետ՝ դառնալով այդ ընկերության գովազդային արշավի դեմքը։ Հաջորդ ամիս նա հայտնվեց Քիմ Քարդաշյանի Skims ապրանքանիշի անդրավարտիքի գովազդում: Հուլիսին հայտնի դարձավ, որ նա ընտրվել է EA Sports FC 25 տեսախաղի շապիկի աստղ: Նույն ամսին Adidas-ը թողարկեց Բելինգեմի առաջին հավաքածուն, որը ներառում է մարզաշապիկ, սպորտային կոստյում, վերնաշապիկ և շորտ, որոնք բոլորը զարդարված են JB տարբերանշանով: Օգոստոսին Louis Vuitton-ը Բելլինհեմին անվանեց «Տան ընկեր»՝ հայտարարելով իրենց համագործակցության մասին: Սեպտեմբերին Բելինգեմը սկսեց իր պաշտոնական ալիքը YouTube-ում՝ Իսպանիայում իր առաջին տարվա մասին վավերագրական ֆիլմով: Նույն տարվա դեկտեմբերին Բելինգեմը հայտնվեց Adidas-ի «Լեզվի տակ» (*Under the Tongue*) վավերագրական ֆիլմում:

## Նվաճումներ
### «Դորտմունդի Բորուսիա»
*Ֆուտբոլի Գերմանիայի գավաթակիր (2020, 2021)

### Անգլիայի հավաքական
*Եվրոպայի փոխչեմպիոն

### Անձնական
*Բունդեսլիգայի ամսվա նորեկ (սեպտեմբեր, 2020)
*Բունդեսլիգայի լավագույն նորեկ (2020/2021)

## Ծանոթագրություններ

## Արտաքին հղումներ
*Profile at the Borussia Dortmund website
*Ֆուտբոլիստի էջը «Բորուսիա Դորտմունդի» պաշտոնական կայքում 
*Jude Bellingham

Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիայի հավաքականի ֆուտբոլիստներ
Կատեգորիա:Անգլիացի ֆուտբոլիստներ
Կատեգորիա:Բիրմինգհեմ Սիթիի ֆուտբոլիստներ
Կատեգորիա:Բորուսիա Դորտմունդի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Ռեալ Մադրիդի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ